सुदूरपश्चिम नाकाबाट स्वदेश फर्कनेको लर्को
सुदूरपश्चिम प्रदेशमा रहेको विभिन्न नाका भएर भारतबाट स्वदेश फर्कनेको लर्को लागेको छ । रोजगारीको सिलसिलामा भारत गएका नेपालीहरू चाडपर्व मनाउन स्वदेश फर्कन थालेपछि नाकामा फर्कनेको भिड बढेको हो ।
अविनाश चौधरीधनगढी, कात्तिक १ गते । सुदूरपश्चिम प्रदेशमा रहेको विभिन्न नाका भएर भारतबाट स्वदेश फर्कनेको लर्को लागेको छ । रोजगारीको सिलसिलामा भारत गएका नेपालीहरू चाडपर्व मनाउन स्वदेश फर्कन थालेपछि नाकामा फर्कनेको भिड बढेको हो ।आन्तरिक मामिला तथा कानुन मन्त्रालय मातहतको आपत्कालीन कार्य सञ्चालन केन्द्रका अनुसार आज एकै दिन दुई हजार १३२ जना भारतबाट स्वदेश फर्किएका छन् । कञ्चनपुरस्थित गड्डाचौकी नाकाबाट एक हजार ३५०, गौरीफन्टा नाकाबाट ७७२ र बैतडीस्थित झुलाघाट नाकाबाट १० जना फर्केको केन्द्रका प्रादेशिक सूचना व्यवस्थापन अधिकृत गौरीलाल बुढाथोकीले जानकारी दिनुभयो । दसैँ, दीपावली मनाउन दैनिक धेरै मानिस यी नाकाहरू भएर फर्किरहेका छन् । रोजगारीको खोजीमा धेरैजसो नेपाली भारततिर जाने गर्छन् ।   